Babu yadda za ayi NNPC tace ana shan lita miliyan 600 na fetur kullum - Yari ▷ NAIJA.NG
Babu yadda za ayi NNPC tace ana shan lita miliyan 600 na fetur kullum - Yari
Gwamnonin Najeriya sun koka da yadda Hukumar NNPC ta daga yawan adadin Man fetur da ake sha a kowace raba a kasar. Gwamnonin kasar sun kuma nemi a binciki lamarin tallafin man fetur.
A jiya ne aka yi taron Majalisar tattalin arzikin kasar inda Gwamnonin Jihohi su ka zargi Hukumar NNPC da karkatar da kudin tallafin man fetur. Shugaban Gwamnonin Kasar Abdulaziz Yari ya bayyana wannan bayan taron na jiya.
Gwamnoni ba su yarda da lissafin NNPC na jigilar mai ba
Abdulaziz Yari yace watanni kadan da su ka wuce Najeriya na shan lita miliyan 30 ne na fetur a rana. Sai dai kuma bayan gangar mai ya tashi a Duniya sai NNPC ta koma cewa a duk rana ta Allah ana amfani da lita miliyan 60 a kasar
KU KARANTA: Kasar Amurka ta kira Shugaba Buhari a wayar tarho
Gwamnan na Zamfara ya fadawa Mataimakin Shugaban Kasa Farfesa Yemi Osinbajo cewa da-walakin a lamarin na NNPC kuma sam ba za su yarda da wannan danyen aiki ba. Yari yace man da NNPC ta ke ikirari ana amfani da shi yayi yawa.
A cewar Gwamnan babu yadda za ayi NNPC ta ce ana shigo da lita miliyan 60 Najeriya ko da kuwa Kasar nan ke ba Makwabta man fetur. Gwamna Yari yace su na gudun a maimaita abin da ya faru a 2015 a Gwamnatin nan ta Shugaba Buhari.
Gwamnonin dai sun nemi NNPC ta rika harkokin ta dalla-dalla domin gudun a rasa inda wasu kudi su ka shiga. Gwamnoni irin su Udom Emmanuel, Godwin Obaseki, Seriake Dickson da Nasir El-Rufai da kuma Atiku Bagudu su ka halarci taron.
What is civic education The richest musicians in Nigeria Airtel Nigeria Latest lace styles DSS
Mai dokar bacci ya buge da gyan-gyadi: Kalli hotuna da Bidiyon wasu ‘Yan sandan SARS na shan wiwi da giya
Abin al’ajabi: Mai bara ta Mutu ta bar Miliyoyin kudi
Idan muka bi abunda Allah yace kasarmu zata canza - Osinbajo
Ganduje ya yiwa Buhari alkawalin kuri’u 5m a zaben 2019
Kulle-kullen da gwamnatin tarayya ke yi domin kashe ni - Gwamnan jihar Ribasa
Gwamnatin tarayya na kulle-kullen hallaka ni – Wani gwamnan PDP
Mutane na rububin sayen bindigogina daga ko ina a fadin Najeriya - Mai laifi
Kar a yaudare ku da kudi wurin Zabe - Oshiomhole